Source: https://www.suporterdeserviciu.ro/tag/liga-campionilor/
Timestamp: 2019-11-17 03:34:11+00:00

Document:
Liga Campionilor | Suporter de Serviciu
You are browsing the Blog for Liga Campionilor.
mai 9, 2019 in Liga Campionilor
Eroul Lucas Moura, cedat de PSG în iarnă iar acum este-n finală!
UEFA Champions League va avea o finală de zile mari: Liverpool – Tottenham. În Europa League putem avea parte de un ultim act tot cu echipe britanice, Arsenal și Chelsea. În acest sezon, fotbalul englez a egalat un record vechi de 35 de ani reușind să ducă patru echipe în semifinalele competițiilor europene. Trofeul Ligii Campionilor este deja al Angliei. Lucas Moura a fost eroul celor de la Tottenham reușind la Amsterdam un hattrick și o calificare de povestit nepoților. Practic asistăm la sfârșitul dominației spaniole. Premier League face acum legea, iar diferența este dată doar de VALOARE. Un fotbal care a pus accentul pe o pregătire fizică exemplară și un ritm de joc care sufocă până și adversarii de calibru precum Barcelona sau Ajax. O ediție de senzație a Ligii Campionilor care anunță revenirea în prim-plan a fotbalului britanic. O ligă de ligă care ar trebui să se numească Premier Champions League! Read the rest of this entry →
Tags: Ajax Amsterdam, fotbal, Liga Campionilor, Premier League, Tottenham Hotspur
aprilie 18, 2019 in Liga Campionilor
„E bine să-ți urmezi propriul drum, dar numai dacă e un drum care urcă.” – André Gide (scriitor, umanist și eseist francez)
Fără doar și poate, Ajax Amsterdam nu mai reprezintă o surpriză în Liga Campionilor. După eliminarea marelui Real am crezut în așa ceva. Acum, după ce puștii minune din Amsterdam a lăsat acasă un alt nume greu, Juventus, nu mai vorbim despre surpriză ci despre certitudine. „Lăncierii” au produs un adevărat cutremur în Ligă. Cu un fotbal adus parcă dintr-o altă galaxie. Un fotbal nebun și frumos. Van de Beek (21 de ani) și De Ligt (19 ani) au semnat o calificare dintr-un traseu care încă nu s-a terminat. Cine credea acum câteva luni. Postarea de după meci apărută pe contul de Twitter al Ajax-ului explică simplu și concis nedumerirea multora: „Băieții noștri pentru viitor” a fost descrierea imaginii în care apar juniorii de ieri… Van de Beek și De Ligt. Da, copii crescuți de Ajax l-au lăsat acasă pe marele Ronaldo. Ce satisfacție mai mare poate fi pentru un club de fotbal? Da, la ce-a jucat cu Juventus, și nu numai, Ajax a devenit o simfonie a fotbalului! Read the rest of this entry →
Tags: Ajax Amsterdam, fotbal, Liga Campionilor
noiembrie 12, 2018 in Handbal
Dacă își rezolvă problema din apărare CSM București se poate gândi la mai mult în EHF Champions League. Altfel, nu!
Cu chiu cu vai, CSM București a reușit să se califice mai departe în Liga Campionilor. Și asta chiar dacă nu va câștiga ultimul meci, acasă, cu nemțoaicele de la Bietigheim. Culmea, nu prea sunt cine știe motive de bucurie. În primul rând, CSM a bifat până acum două înfrângeri surprinzătoare în grupa D, în deplasare la Bietigheim și acasă cu Kristiansand. Apoi, CSM a încasat nu mai puțin de 147 de goluri în cinci partide, adică o medie 29,4 goluri primite/meci. Inexplicabil în raport cu ce jucătoare are trupa din București. Enorm. Mult, prea mult pentru o echipă care țintește primele trei locuri în Liga Campionilor. Pretențiile sunt mari din toate părțile mai ales că CSM este finanțată masiv din bani publici. Nu e rău pentru sport dar să nu se supere cineva atunci când vine vorba de obiective. Fără apărare va fi greu de ajuns ca să nu mai vorbim de luat medalii în Final Four-ul EHF Champions League. Acum s-a obținut o calificare de traseu dar plasa porții CSM-iste a fost ciuruită rău de tot! Read the rest of this entry →
Tags: CSM București, handbal, Liga Campionilor, Romania
octombrie 16, 2018 in Handbal
Eșecul handbalistelor de la CSM București în Germania, 28-30 cu Bietigheim, este greu de explicat și ridică, din nou, semne de întrebare. Publice. Pornit la drum ca o inițiativă sportivă adresată copiilor și adolescenților, CSM a devenit o grupare cu multe secții în care se face sport de performanță. Handbalul feminin este un exemplu, iar salariile plătite din banii bucureștenilor reprezintă de mult un standard european de top. Din păcate, rezultatele din ultima vreme nu sunt pe măsura eforturilor financiare. Greșeli elementare la jucătoare de top, ritm slab, evoluție în salturi, plus un antrenor care dă senzația că nu e pe bancă, fără reacție la momentele adecvate. În concluzie, lot valoros dar situația este critică. Și revenim la banii publici care ajung în contul unor „straniere” care încă nu-și onorează numele și reputația. Atunci, dacă tot sunt bani publici, n-ar fi mai bine să se stimuleze promovarea valorilor autohtone? A tinerelor talente care lustruiesc banca de rezerve sau caută de zor un contract pentru că n-au loc din cauza „numelor mari”? Read the rest of this entry →
Tags: CSM București, handbal, Liga Campionilor, performanță
CFR a plecat cu buza umflată de la Malmö, a spus adio Ligii Campionilor și mai speră doar la șansa oferită de Europa League. Viitorul lui Hagi a avut o prestație onorabilă în dubla cu Vitesse Arnhem dar a rămas tot pe dinafară. Craiova tremură în așteptarea celor de la RB Leipzig și are speranțe mici. Doar FCSB a rămas în cursă însă la orizont se vede Hajduk Split, iar cu croații nu este de glumă. Una peste alta, Europa toacă mărunt ierarhia unei competiții care își caută strălucirea de altădată slalomând printre play-off și play-out. Din păcate, una este la noi, alta pe drumurile europene. Diferența este din ce în ce mai mare. Rezultatele vorbesc de la sine. Vom ajunge să jucăm în turul I preliminar dacă nu se schimbă ceva din mers. Ce? Poate un campionat cu mai multe echipe, să zicem 18, din care ultimele patru retrogradează direct și alte două merg la baraj. Plus locurile de Europa s-ar naște destulă concurență pentru relansare și progres! Read the rest of this entry →
mai 14, 2018 in Handbal
„Dragostea şi reuşitele măreţe implică uneori şi riscuri măreţe.” – Dalai Lama (autoritatea supremă a budiştilor tibetani)
Craiova a cucerit Cupa EHF într-o manieră entuziasmantă. CSM-ul din București a pierdut fără drept de apel cu Györ și a ratat trofeul Ligii Campionilor. Ambele echipe sunt susținute de autoritățile locale pentru performanță. Fetele antrenate de Burcea au răsplătit încrederea Craiovei dar csm-istele au dezamăgit chiar dacă locul 3 în Ligă înseamnă ceva. Din cauza atitudinii. Oltencele au jucat cu sufletul gata să moară pe teren, în frunte cu senzaționala Iulia Dumanska, dar bucureștencele s-au preocupat mai mult de jocul individual decât de echipă. Neagu s-a supărat că a fost criticată însă prestația a fost departe de valoarea ei. Și cu Györ și cu Rostov. E bine că se finanțează sportul din bani publici cu condiția să fie pentru performanță, nu pentru… participare. Granița dintre extaz și agonie este atât de îngustă încât orice pas greșit schimbă brusc rezultatul final. Poate și destine! Read the rest of this entry →
Tags: CSM București, Cupa EHF, handbal, Liga Campionilor, SCM Craiova
aprilie 12, 2018 in Liga Campionilor
Domnule Oliver, unde este faultul? Dar asistentul ce păzea?
În urmă cu aproape un an, Real Madrid se califica în semifinalele Ligii Campionilor după un 4-2 nemeritat cu Bayern München. Grație arbitrului Victor Kassai care l-a scorul de 2-1 pentru Bayern l-a eliminat complet gratuit pe Vidal și, colact peste pupăză, a validat două goluri din offside marcate de Cristiano Ronaldo. Miercuri seară, tot în „sferturile” Ligii, Real s-a calificat iarăși cu ajutorul arbitrului. După 3-0 la Torino pentru madrileni, în retur Juve a măturat pe jos cu Realul lui Ronaldo. A fost tot 3-0 și lumea aștepta prelungirile. A ieșit la rampă „centralul” Michael Oliver care în ultimele secunde de joc a arătat punctul de la 11 metri la un duel între Benatia şi Lucas Vazquez. „Nu se dă niciodată penalty la această fază!”, a spus fostul mare arbitru Adrian Porumboiu. Și-atunci? Cât de mare este Realul? Read the rest of this entry →
Tags: fotbal, Juventus Torino, Liga Campionilor, Michael Olivier, Real Madrid
DOAR VA-LOA-REA !!!
august 24, 2017 in Liga Campionilor
De reținut: „Cele mai mari performanţe în sport vin atunci când mintea e calmă ca un lac de sticlă” – Timothy Gallwey (scriitor)
Vicecampioana României a ratat prezența în grupele Ligii Campionilor pentru că jucătorii lui Sporting Lisabona au VALOARE. Și la propriu, și la figurat. Simplu. Orice alte povești sunt de dragul conversației sau al analizei dar adevărul este unul: VA-LOA-RE. Din păcate, la nivel de UEFA Champions League fotbalul românesc se află la distanță mare de lumea bună. O distanță care în loc să se scurteze, de la un sezon la altul, se mărește din ce în ce mai mult. Nu ratarea calificării supără așa de tare cât maniera umilitoare în care s-a pierdut o șansă bună de a ajunge la masa bogaților. Locul 2 în campionat nu are cum să ducă în grupele UCL că pe drum te mănâncă „balaurii”. Doar campioana poate avea o șansă în plus. Din acest motiv, rezultatele FCSB-ului din Liga Europa sunt deja sub semnul întrebării pentru că va conta doar campionatul. Altfel, greu de ajuns în grupele Ligii Campionilor pentru că acolo contează DOAR VALOAREA! Read the rest of this entry →
Tags: FCSB, fotbal, Liga Campionilor, Sporting Lisabona
august 17, 2017 in Liga Campionilor
„Un perdant este cineva căruia îi este într-atât de frică că ar putea să nu câștige, încât nici măcar nu mai încearcă.” («Little Miss Sunshine», 2006)
Celebrul „fado”… Un cuvânt portughez care tradus în mod obișnuit înseamnă destin sau soartă. Fado, de fapt melodii melancolice și versuri tânguitoare. Există două variante principale ale fado-ului, iar una dintre ele s-a născut la Lisabona. Un gen muzical asociat cu cuvântul „saudade”, care descrie „tânjirea după ceva” sau „dorința puternică de ceva”. Într-o asemenea postură s-a aflat și vicecampioana României. Tânjire, dorință puternică. S-a ales cu un 0-0 care dă îi dă speranțe pentru un retur infernal. Mult mai greu decât confruntarea de pe „Alvalade”. Cu un Alibec care i-a dat peste nas selecționerului Daum pentru neconvocare. Ce bătaie de joc! Neamțul ăsta chiar și-a pierdut busola. Important este ca băieții antrenorului Dică să nu-și piardă capul. Mai au mult până departe însă și-au câștigat dreptul de a visa la masa bogaților în acorduri de… fado! Read the rest of this entry →
Tags: FCSB, fotbal, Liga Campionilor, Romania, Sporting Lisabona
august 4, 2017 in Internaţional
Doar o singură echipă românească, FCSB, și-a asigurat prezența în grupe. Viitorul speră la o minune pe ultima sută de metri. În rest, vorbe multe și fapte puține!
Dinamo, Craiova și Astra au spus „adio” Ligii Europa, iar Viitorul Constanța va avea parte de un adversar aproape imposibil în ultima tentativă de a prinde grupele Europa League. Un adevărat dezastru pentru fotbalul românesc care efectiv și-a dinamitat coeficientul de țară la UEFA și așa destul de subțire. Doar FCSB a rămas în cursă dar este greu ca o singură echipă să adune puncte și pentru alții. S-a ajuns aici pentru că s-a dorit mai mult ca să moară capra vecinului decât să existe preocupare doar pentru performanța proprie. Poate la suporteri este de acceptat o astfel de abordare dar când vine dinspre cluburi, conducători, antrenori sau jucători chiar este o problemă. Valoarea se vede atunci când joci în Europa. Clar. Restul sunt povești de adormit copii. Când vor realiza exact acest detaliu sigur vom avea mai multe echipe la regalul grupelor europene! Read the rest of this entry →
Tags: Astra Giurgiu, CSU Craiova, Dinamo București, FCSB, fotbal, Liga Campionilor, Liga Europa, Viitorul Constanța
august 2, 2017 in Liga Campionilor
Nicolae Dică, jucătorul de ieri și antrenorul de azi, l-a redus la tăcere pe patronul Gigi Becali. Nu vorbele sunt importante ci rezultatele!
Dincolo de calificarea cu brio obținută la Plzen, tot cu 4-1 la fel ca pe vremea când făcea spectacol la Kiev, antrenorul Nicolae Dică i-a oferit patronului său o lecție de fotbal pe care Gigi Becali nu o va uita repede. Fie și pentru că i-a mai băgat în visterie aproape 12 milioane de euro. La început de meci am văzut un om abătut, cu gândul departe. Chiar și la 3-1 sau 4-1, Dică nu știa sau a uitat să se bucure. Amenințat permanent cu schimbarea în cazul ratării grupelor europene, „Dicanu” a făcut cum l-a tăiat capul și a dat lovitura: Enache pe teren, Larie pe teren, Popescu pe teren, Achim pe teren, Alibec căpitan. Important: Dică susținut discret de „MM” Stoica. Cred că au mai fost și alte lucruri așezate pe „invers” față de dorințele patronului. Dică și trupa sa joacă în play-off-ul Ligii Campionilor dar are deja biletele pentru grupele Ligii Europa. Bravo, Dică! Read the rest of this entry →
Tags: FCSB, fotbal, Gigi Becali, Liga Campionilor, Nicolae Dică, Viktoria Plzen
iulie 27, 2017 in Internaţional
Fotbalul românesc are nevoie de Europa dar mai ales de banii care se pot câștiga prin calificarea în grupe!
Oricâte s-ar spune și s-ar scrie despre fotbalul românesc testul adevărului este în Europa. Acum vom vedea cât de mare este diferența dintre vorbe și valoare. Că la vorbe suntem campioni mondiali, iar la fotbal am cam ajuns ciuca bătăilor atunci când dăm piept cu granzii. Deja există o certitudine: Viitorul și-a „legalizat” titlul de campioană, a treia oară, în fața FCSB-ului. Cu toate că ambele ecipe au șanse de calificare, trupa lui Hagi a jucat un fotbal mai bun și are prima șansă la play-off-ul Ligii Campionilor. Astăzi urmează la rând, în Liga Europa, Dinamo și CSU Craiova. Misiuni aproape imposibile dar important este să joace bine, să arate că vor, că pot să-și depășească statutul de victime sigure dat de tragerea la sorți. Atenție mare la aceste jocuri pentru că există riscul, real, de a nu avea nicio echipă calificată mai departe. Nici nu vrem să ne gândim la așa ceva că ar fi un dezastru. Ca și în titlu, meciuri europene de totul sau nimic! Read the rest of this entry →
Tags: CSU Craiova, Dinamo București, FCSB, fotbal, Liga Campionilor, Liga Europa, Romania, Viitorul Constanța

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM